I Am the Best (սինգլ)

**«I Am the Best»** (), կորեական 2NE1 փոփ խմբի սինգլը նրա երկրորդ համանուն մինի ալբոմից։ Սինգլը թողարկել է 2011 թվականի հունիսի 24-ին YG Entertainment ձայնագրման ընկերությունը։

## Երգի մասին տեղեկություններ
Երգի հեղինակն ու պրոդյուսերը դարձել է կորեացի երաժիշտ Թեդի Փաք-ը, որը ստեղծել է 2NE1-ի երգերի մեծ մասը: Ոճաբանորեն «I Am the Best»-ը կարելի է վերագրել էլեկտրոնային հիփ-հոփին:

«I Am the Best» տեսահոլովակի պրեմիերան կայացել է 2NE1 YouTube-ի պաշտոնական ալիքում 2011 թվականի հունիսի 27-ին: Երաժշտական ​​տեսահոլովակի ռեժիսորն է Սեո Հյուն Սընգը, ով նաև նկարահանել է նրանց նախորդ՝ «Fire», «Try to Follow Me» և «Can't Nobody» տեսահոլովակները: Տեսահոլովակի թողարկումից հետո այն ստացել է բազմաթիվ դրական արձագանքներ դրանում ներկայացված խորեոգրաֆիայի մասին, և արդյունքում խումբը հայտարարել է երկրպագուների համար պարային մրցույթ, որտեղ ցանկացողները կարող էին տեղադրել իրենց տեսանյութերը՝ տեսահոլովակի պարի «քավեր տարբերակով»: Հաղթող է ճանաչվել Վիետնամի կանանց պարային խումբը, որը կոչվում է L. Y. N. T.:

2014 թվականի հոկտեմբերի 6-ին «I Am the Best» տեսահոլովակի դիտումների քանակը YouTube-ում գերազանցել է 100 միլիոնը.

## Երգի օգտագործում
2014 թվականի հունվարի 28-ին 2NE1-ը հայտնվել է ԱՄՆ էկրաններին՝ հեռուստաշոուի 18-րդ եթերաշրջանի դրվագում։ Շոուն հեռարձակվել է ABC-ի Prime Time-ում: Այս դրվագում շոուի հերոսները գալիս են Հարավային Կորեա։ Ամուրիի խմբային հանդիպումը աղջիկների հետ տեղի է ունենում 2NE1-ի համերգի և դրա նախապատրաստական ​​աշխատանքների ժամանակ։ Հերոսները հանդիպում են խմբի անդամներին, ովքեր նրանց հայտարարում են, որ պարելու են խմբի ելույթի ժամանակ՝ մեծ լսարանի առջև։ Համերգի ժամանակ կերպարները պարել են «I Am the Best» երգի տակ, և երգը հնչել է նաև դրվագների վերջին տիտրերի ժամանակ։ Շոուն հեռուստատեսությամբ հեռարձակվելուց հետո «I Am the Best» սինգլի iTunes-ում վաճառքը թույլ է տվել երգին հասնել iTunes էլեկտրոնային սինգլների չարթում 3-րդ հորիզոնականին ԱՄՆ-ում և 1-ին հորիզոնականին՝ Կանադայում:

Երգն օգտագործվել է Xbox 360 Kinect հարթակի համար նախատեսված *Dance Central 3* պարային խաղում, այսպիսով, «I Am the Best» երգը դարձել է առաջին քեյ փոփ երգը, որը ներառվել է *Dance Central* խաղերի շարքում:

Երգը հայտնվել է ամերիկյան «So You Think You Can Dance» հեռուստասերիալի 10-րդ եթերաշրջանի դրվագներից մեկում:

2014 թվականի օգոստոսին, երբ «I Am the Best»-ը օգտագործվել է Microsoft-ի գովազդում, երգը հասել է Billboard World Digital Songs չարթի առաջին հորիզոնականին: 2014 թվականի հոկտեմբերի 11-ին վաճառվել է երգի 6000 օրինակ: «I Am The Best» երգը նաև հեռարձակվել է Միացյալ Նահանգների ռադիոկայաններով:

## Քննադատություններ
Allkpop-ի գրախոսականում նշվում է, որ «I Am the Best»-ը դրականորեն տարբերվում է խմբի նախորդ ալբոմից՝ վոկալի ավտոմատ կարգավորման ավելի քիչ օգտագործմամբ, ինչը խմբին փրկում է «անկումից»։ Այն նաև նշում է, որ 2NE1-ը պահպանել է իրենց բնորոշ «խելահեղ տեքստերը, անհավանական հուկերը և այնքան էներգետիկ ռիթմը, որ կարող է գոյատևել ամենամարդաշատ ակումբներում՝ առանց որևէ վոկալ էֆեկտի», և որ երգը համապատասխանում է արևմտյան փոփ երաժշտության միտումներին: *[[Billboard]]*-ը «I Am the Best» երգը անվանում է «հանդուգն օրհներգ, որը փառաբանում է այն ամենը, ինչի համար կարելի է սիրել ինքդ քեզ»: «I Am the Best» երգը զբաղեցրել է *Spin* ամսագրի երրորդ տեղը քեյ փոփ-ի 21 լավագույն երգերի ցանկում՝ այն անվանելով «2011 թվականին մոլորակի վրա թողարկված լավագույն սինգլը»: Բրիտանական *Clash* ամսագրի գրախոսությունում ավելի շատ անդրադարձ է կատարվել տեսահոլովակին և նշվել է աղջիկների հագուստի դիզայնն ու կերպարները:

## Չարթեր
Կորեայում սինգլի թողարկումից հետո երգը գլխավորել է Gaon Chart-ը: 2011 թվականին վաճառվել է սինգլի ավելի քան 3,5 միլիոն թվային օրինակ, ինչը հանգեցրել է Gaon-ի տարվա երգերի ցուցակի 7-րդ հորիզոնականին։

## Մրցանակներ
«I Am the Best»-ը ստացել է բազմաթիվ անվանակարգեր տարբեր երաժշտական մրցանակների ժամանակ, այդ թվում ՝ allkpop Awards (անվանակարգեր ՝ *Տարվա երգ* և *տարվա խորեոգրաֆիա*, հաղթանակ ՝ *Լավագույն կանացի խումբ*) Korean Music Awards (հաղթանակ ՝ *լավագույն պարային և էլեկտրոնային երգ* անվանակարգում) և MTV Video Music Awards Japan (հաղթանակ ՝ *լավագույն նոր կատարող* անվանակարգում): Այն արժանացել է Mnet Asian Music Awards մրցանակին՝ որպես տարվա երգ:

## Ծանոթագրություններ

## Արտաքին հղումներ

Կատեգորիա:2011 երգեր
Կատեգորիա:2011 սինգլներ
Կատեգորիա:Ֆեմինիստական երգեր